দ্রোণের সাথে লড়াইতে এইবারে সাত্যকির সারথি মুর্ছিত হয়ে পরলে সাত্যকি নিজেই রথ চালাতে শুরু করেন। আর ঐ অবস্থাতেই দ্রোণের সারথিকে নিহত করেন। সারথিহীন দ্রোণের ঘোড়াগুলি নিয়ন্ত্রন হারিয়ে এলোমেলো ছোটাছুটি করতে থাকে। কিছুটা সামলে নিয়ে দ্রোণ ফিরে এসে দেখলেন যে ব্যুহ ভেদ করে সাত্যকি অনেক ভিতরে প্রবেশ করে গেছে। তিনি আবার স্বস্থানে অর্থাৎ ব্যুহদ্বারে ফিরে এসে পান্ডব ও পাঞ্চালদের নিবারিত করতে লাগলেন। অর্জুন,সাত্যকি আর ভীমও - পর পর তিন জন সেই অভেদ্য ব্যুহ ভেদ করে ঢুকে পরেছেন।